Държавен вестник, бр. 75, 2015 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  75
заведения, които разполагат с помещения за 
приготвяне или раздаване на храна, регистри­
рани по реда на чл. 12 от Закона за храните.
 (4) За доставка на продуктите по ал. 1 
заявителите трябва да използват собствени 
или наети с договор транспортни средства, 
разполагащи с устройства за поддържане 
на температурен режим, които осигуряват 
поддържане на хладилна верига, съгласно 
чл. 4, параграф 3, буква „г“ от Регламент 
(ЕО) № 852/2004 на Европейския парламент 
и на Съвета от 29 април 2004 г. относно хи­
гиената на храните (ОВ, L 139 от 30 април 
2004 г.), наричан по-нататък „Регламент (ЕО) 
№ 852/2004“. Доставките трябва да се органи­
зират така, че да бъдат приети незабавно от 
отговорния персонал на учебното заведение и 
подредени за съхранение, без да се прекъсва 
температурната верига.
(5) Доставяните в учебните заведения млека 
и млечни продукти трябва:
1. да са етикетирани съгласно изисква­
нията на Регламент (ЕС) № 1169/2011 на 
Европейския парламент и на Съвета от 
25 октомври 2011 г. за предоставянето на 
информация за храните на потребителите, за 
изменение на регламенти (ЕО) № 924/2006 
и (ЕО) № 1925/2006 на Европейския парла­
мент и на Съвета и за отмяна на Директива 
87/250/ЕИО на Комисията, Директива 90/496/
ЕИО на Съвета, Директива 1999/10/ЕО на 
Комисията, Директива 2000/13/ЕО на Евро­
пейския парламент и на Съвета, директиви 
2002/67/ЕО и 2008/5/ЕО на Комисията и на 
Регламент (ЕО) № 608/2004 на Комисията 
(ОВ, L 304/18, 22.11.2011 г.);
2. да носят идентификационна маркировка 
в съответствие с приложение II, раздел I от 
Регламент (ЕО) № 853/2004;
3. да са придружавани от придружителен 
документ по време на доставката съгласно 
Регламент за изпълнение (ЕС) № 931/2011 на 
Комисията от 19 септември 2011 г. относно 
изискванията за възможността за проследява­
не, установени с Регламент (ЕО) № 178/2002 
на Европейския парламент и на Съвета от­
носно храните от животински произход (ОВ, 
L 242/2, 20.09.2011 г.).
(6) Учебните заведения, приемащи мляко 
и млечни продукти по схема „Училищно 
мляко“, осигуряват условия за тяхното прие­
мане, съхранение и раздаване в съответствие 
с изискванията на Регламент (ЕО) № 852/2004, 
като се спазват условията за съхранение, ре­
гламентирани от производителя, в рамките 
на срока на трайност.
Чл. 8. (1) Млякото и млечните продукти 
се предоставят на децата и учениците чрез 
извършване на 45 доставки в рамките на 
учебната година. Продуктите се раздават 
равномерно чрез извършване средно на по 
две доставки на седмица по предварително 
утвърден график, но не повече от десет дос­
тавки на месец. 
(2) Не повече от 23 на сто от предоставените 
на децата и учениците продукти и не повече 
от 10 доставки могат да бъдат на продукти 
от II категория съгласно приложение № 1 
(продукти с добавка на захар, плодове, какао, 
емулгатори, оцветители, консерванти и др.) 
при спазване на изискванията на Наредба 
№ 9 от 2011 г.
(3) Децата и учениците получават мляко и 
млечни продукти само през учебните дни, с 
изключение на ваканциите. Общият брой на 
учебните дни се обявява официално за всяка 
учебна година от Министерството на обра­
зованието и науката и се отразява в графика 
на доставките. 
(4) Децата и учениците не получават мляко 
и млечни продукти по време на отсъствие от 
учебните заведения или пребиваването във 
ваканционни лагери.
Чл. 9. (1) Млякото и млечните продукти се 
предоставят на децата и учениците в съответ­
ствие с изискванията за здравословно хранене, 
определени с Наредба № 6 на министъра на 
здравеопазването от 2011 г. за здравословно 
хранене на децата на възраст от 3 до 7 години 
в детски заведения (ДВ, бр. 65 от 2011 г.) и 
Наредба № 37 на министъра на здравеопаз­
ването от 2009 г. за здравословно хранене на 
учениците (ДВ, бр. 63 от 2009 г.). Максимално 
допустимото количество е 0,25 литра млечен 
еквивалент на ден на дете, което е не повече 
от количествата мляко и млечни продукти, 
посочени в приложение № 2.
 (2) Раздаването на продуктите, доставени 
в неиндивидуална опаковка, трябва да става 
при подходящи условия чрез разливане на 
индивидуалната порция на всяко дете в под­
ходящи съдове за еднократна или многократна 
употреба в зависимост от вида и условията 
на обекта за раздаване на храна.
(3) Раздаваните по схема „Училищно мля­
ко“ мляко и млечни продукти не се използват 
за приготвяне на други ястия с добавена сол 
и растителна мазнина и не се включват в 
състава на топлинно обработени продукти.
(4) Учебните заведения, в които се прилага 
схема „Училищно мляко“, поставят на добре 
видимо място около главния вход плакат, който 
отговаря на изискванията на приложение № 3.
Г л а в а  ч е т в ъ р т а
РЕД ЗА ПРИЛАГАНЕ НА СХЕМАТА ЗА 
ПРЕДОСТАВЯНЕ НА МЛЯКО И МЛЕЧНИ 
ПРОДУКТИ В УЧЕБНИТЕ ЗАВЕДЕНИЯ
Раздел I
Одобряване на заявителите
Чл. 10. (1) Заявители по схема „Училищно 
мляко“ могат да бъдат: